પહેલા નોરતે જ વલસાડ સમેત દક્ષિણ ગુજરાતમાં વરસાદી માહોલ સર્જાયો છે. જેના કારણે નવરાત્રી કાર્યક્રમનું આયોજન કરનાર આયોજકોની ચિંતામાં વધારો થયો છે. સાથે સાથે જ ખેલૈયા પણ નિરાશ થયા છે. નોંધનીય છે કે ગત વર્ષે પણ નવરાત્રીમાં પડેલા વરસાદ સમગ્ર ગુજરાતમાં ખેલૈયાઓને નિરાશ કર્યા હતા. અને આ વખતે પણ હવામાન ખાતાએ પહેલા ત્રણ નોરતે એટલે કે 21, 22 અને 23 સપ્ટેમ્બરમાં ગુજરાતમાં વરસાદની આગાહી કરી છે.